ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003526

ขอให้แก้ไขปัญหาน้ำท่วมเอ่อล้นขึ้นมาตามท่อระบายน้ำ บริเวณหมู่บ้านไกรสร ซอยบางขุนเทียนซอย 11 แขวงแสมดำ เขตบางขุนเทียน จุดสังเกต ถ้ามาจากเส้นทางสมุทรสาคร-ขาเข้า เมื่อเจอแขวงจันทร์ (ตามประชาชนแจ้ง) ให้ลอดใต้สะพานหัวกระบือ แล้วตรงมาอีกประมาณ 100 เมตร จะพบซอยบางขุนเทียนซอย 11 อยู่ทางซ้ายมือ โดยซอยจะอยู่ก่อนถึงสถานีบริการก๊าซธรรมชาติ NGV เนื่องจากวันที่ 17 พฤศจิกายน 2565 (ไม่ทราบเวลาที่แน่ชัด) ผู้ร้องแจ้งว่าในพื้นที่ได้มีน้ำท่วมเอ่อล้นขึ้นมาตามท่อระบายน้ำภายในบริเวณหมู่บ้านตั้งแต่แยกที่ 1-10 โดยน้ำที่เอ่อท่วมขึ้นมานั้นเป็นน้ำที่มีกลิ่นเหม็นเน่า และทำให้มียุงเพิ่มมากขึ้น (ผู้ร้องแจ้งว่าน้ำขึ้นมาตามท่อระบายน้ำเป็นบางจุด ถ้าหากพื้นที่ใดของถนนมีลักษณะต่ำ น้ำก็จะไม่ระบายหรือไหลออกและขังอยู่บริเวณนั้นตลอด) โดยผู้ร้องคาดว่า อาจจะมีการปิดกั้นประตูระบายน้ำ เนื่องจากวันลอยกระทงที่ผ่านมา หรืออาจจะมีการปิดกั้นประตูระบายน้ำด้วยสาเหตุอื่นหรือไม่ (ตามผู้ร้องแจ้ง) ทำให้ประชาชนในพื้นที่ได้รับความเดือดร้อนเป็นอย่างมาก ประสบปัญหาดังกล่าวอยู่ตลอดเป็นประจำทุกปี รวมระยะเวลานานมากแล้ว เบื้องต้นได้ติดต่อไปที่สำนักงานเขตในพื้นที่แล้ว (ไม่ทราบเขตและหมายเลขโทรศัพท์) แต่ไม่มีเจ้าหน้าที่รับสาย โดยผู้ร้องเห็นว่าทางหน่วยงานควรเข้ามาแจ้งให้กับประชาชนในพื้นที่ทราบหรือชี้แจงเหตุผลให้ชัดเจนเกี่ยวกับการปิดกั้นประตูระบายน้ำที่เป็นสาเหตุหนึ่งที่อาจจะทำให้น้ำเอ่อล้นและไม่สามารถไหลลงท่อระบายน้ำ และผู้ร้องรับทราบรายงานผลการพิจารณาจากกรุงเทพมหานคร ครั้งที่ 1 ตามเลขที่รับแจ้ง 158391/65  แจ้งว่า กรุงเทพมหานคร โดยสำนักงานเขตบางขุนเทียน ได้ตรวจสอบปัญหาเรื่องร้องเรียนดังกล่าวพร้อมทั้งดำเนินการแก้ไขเสร็จเรียบร้อยแล้ว แต่ผู้ร้องขอแจ้งข้อมูลเพิ่มเติมว่า ช่วงประมาณต้นเดือนธันวาคม 2565 (ไม่ทราบวันและเวลาที่ชัดเจน) จนถึงปัจจุบัน (วันที่ 27 มกราคม 2566) ยังไม่ได้รับการแก้ไขปัญหาจากทางหน่วยงานแต่อย่างใด ส่งผลให้เกิดปัญหาน้ำท่วมเอ่อล้นขึ้นมาตามท่อระบายน้ำ เช่นเดิม รวมระยะเวลาที่ประสบปัญหาเป็นจำนวนเกือบ 2 เดือนแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว โดยการขุดลอกท่อปีละ 1 ครั้งด้วย เพื่อเป็นการบรรเทาความเดือดร้อนให้แก่ประชาชนในพื้นที่ต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata